proxectonos/corpus_dominio_legal_administrativo_tmp huggingface dataset:
ORDE do 15 de xaneiro de 1997 pola que se clasifican e se suprimen postos de traballo reservados a funcionarios de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 04/02/1997

Vista a solicitude e a documentación achegada polo Concello de Carnota (A Coruña) con data 29
de novembro de 1996, relativa á modificación da clasificación do posto de secretaría, actualmente de clase segunda, en secretaría de clase terceira, correspondente á subescala de secretaría-intervención.
Esta Consellería da Presidencia e Administración Pública, de conformidade co establecido no artigo 159.1º do Real decreto lexislativo 781/1986, do 18 de abril, e nos artigos 2 e 9 do Real decreto 1732/1994, do 29 de xullo, e no uso das facultades que lle confire o artigo 13.2º.17 da Lei 4/1988, do 26 de maio, da función pública de Galicia,
DISPÓN:
Primeiro.-Modifica-la clasificación do posto de Secretaría do Concello de Carnota (A Coruña), reservado a funcionarios/as de Administración local con habilitación de carácter nacional, quedando establecida conforme se especifica no anexo que se xunta á presente orde.
Segundo.-Suprimi-lo posto de intervención do devandito concello.
Contra a presente orde, que é definitiva en vía administrativa, poderase interpoñer recurso contencioso-administrativo no prazo de dous meses, contados a partir do día seguinte ó da súa publicación no DOG, ante a Sala do Contencioso-Administrativo do Tribunal Superior de Xustiza de Galicia, conforme o disposto no artigo 58 da Lei reguladora da xurisdicción contencioso-administrativa, do 27 de decembro de 1956, logo de comunicarllo a esta consellería, segundo o previsto no artigo 110.3º da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 15 de xaneiro de 1997.
Dositeo Rodríguez Rodríguez
Conselleiro da Presidencia e Administración Pública
Anexo que se cita:
Corporación: Concello de Carnota (A Coruña).
Posto de traballo: secretaría.
Clase: 3ª
Subescala: secretaría-intervención.
675
ORDE do 13 de xaneiro de 1997 pola que se modifica a clasificación dos postos de traballo reservados a funcionarios/as de Administración local con habilitación de carácter nacional do Concello de Poio (Pontevedra).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 04/02/1997

O Pleno do Concello de Poio (Pontevedra), en sesión celebrada o día 22 de outubro de 1996, acordou, entre outros extremos, propoñe-la clasificación en clase segunda dos seus postos de secretaría e de intervención, reservados a funcionarios/as de habilitación nacional, actualmente clasificados en clase primeira.
Á vista do devandito acordo do Pleno e o adoptado pola comisión municipal de goberno do dito concello, en sesión do 16 de decembro de 1996, así como da documentación achegada ó expediente relativa á poboación e orzamento do concello, esta Conse
llería da Presidencia e Administración Pública, de conformidade co establecido nos artigos 2 e 9 e na disposición adicional primeira do Real decreto 1732/1994, do 29 de xullo, e no artigo 159.1º do Real decreto lexislativo 781/1986, do 18 de abril, e no uso das facultades que lle confire o artigo 13.2º.17 da Lei 4/1988, do 26 de maio, da función pública de Galicia,
DISPON:
Primeiro.-Modifica-la clasificación dos postos de secretaría e de intervención do Concello de Poio (Pontevedra), reservados a funcionarios/as de Administración local con habilitación de carácter nacional, quedando establecida conforme se especifica no anexo que se xunta á presente orde.
Segundo.-De conformidade coa disposición adicional primeira do Real decreto 1732/1994, do 29 de xullo, a modificación da clasificación dos postos a que se refire a presente orde non afectará ó destino dos/das funcionarios/as que viñesen desempeñando o/s posto/s con carácter definitivo.
Contra a presente orde, que é definitiva en vía administrativa, poderase interpoñer recurso contencioso-administrativo no prazo de dous meses, contados a partir do día seguinte ó da súa publicación no DOG, ante a Sala do Contencioso-Administrativo do Tribunal Superior de Xustiza de Galicia, conforme o disposto no artigo 58 da Lei reguladora da xurisdicción contencioso-administrativa, do 27 de decembro de 1956, logo de comunicarllo a esta consellería, segundo o previsto no artigo 110, 3º da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 13 de xaneiro de 1997.
Dositeo Rodríguez Rodríguez
Conselleiro da Presidencia e Administración Pública
Anexo que se cita:
Corporación: Concello de Poio (Pontevedra).
Posto de traballo: secretaría.
Clase: segunda.
Subescala: secretaría.
Categoría: entrada.
Posto de traballo: intervención
Clase: segunda.
Subescala: intervención-tesourería.
Categoria: entrada.
97-712
CORRECCIÓN de erros.-Resolución do 23 de xaneiro de 1997 pola que se anuncia o IV curso de especialización en linguaxe administrativa galega para funcionarios de Administración local.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 05/02/1997

Advertidos erros no anexo publicado na páxina 1.091 do DOG nº 22 do pasado 3 de febreiro publícase novamente a seguir:
97-703
RESOLUCIÓN do 23 de decembro de 1996 pola que se aproban os tipos de xuro máximos que as entidades financeiras lles aplicarán durante 1997 ós préstamos subvencionados dos convenios en vigor de axuda financeira ó sector productivo agrario.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 03/02/1997

De conformidade cos convenios de colaboración de axuda financeira ó sector productivo agrario asinados coas entidades financeiras durante os anos 1988, 1989, 1990 e 1991, os tipos de xuro dos préstamos subvencionados pola Xunta de Galicia que se formalizaron ó abeiro dos ditos convenios poderán optar pola modalidade de xuro variable por anos naturais.
Así mesmo, a Resolución do 17 de marzo de 1988, da Dirección Xeral de Tributos e Política Financeira (DOG nº 77, do 25 de abril de 1988), dispón que ante a evolución do mercado financeiro e a dinámica establecida nas variacións dos tipos de xuro, e co fin de adecua-lo custo dos créditos para os beneficiarios dos préstamos subvencionados ós prezos do mercado de cada ano, a Consellería de Economía e Facenda, segundo o establecido no texto dos correspondentes convenios de colaboración asinados coas entidades financeiras fixará, dentro do primeiro trimestre de cada ano que corra, os tipos de xuro vixentes para os préstamos de cada convenio.
Visto isto, e de conformidade coas entidades financeiras asinantes dos convenios e en virtude das facultades que teño conferidas,
DISPOÑO:
Primeiro.-Os tipos de xuros máximos que se aplicarán durante o ano 1997, para os préstamos en vigor de cada convenio, serán préstamos do convenio 1988: 12,80%, préstamos do convenio 1989: 12,05%, préstamos do convenio 1990: 12,85%, préstamos do convenio 1991: 12,85%.
Segundo.-As entidades financeiras deberán comunicarlles ós beneficiarios dos préstamos subvencionados a variación no tipo de xuro.
Santiago de Compostela, 23 de decembro de 1996.
José Antonio Orza Fernández
Presidente do Instituto Galego de Promoción Económica
97-643
CORRECCIÓN de erros.-Orde do 20 de novembro de 1996 pola que se aproban as bases que rexerán no concurso público de trece bolsas de colaboración en proxectos de investigación que se están desenvolvendo no Centro de Investigacións Lingüísticas e Literarias Ramón Piñeiro e se anuncia a súa convocatoria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/02/1997

Advertido erro na devandita orde, publicada no DOG nº1, do 2 de xaneiro de 1997, cómpre face-las seguintes rectificacións:
No anexo VIII, punto 1 da referida orde, onde di:
«1.-Requisitos específicos dos solicitantes:
Para solicita-las bolsas ás que se refire a presente convocatoria é necesario, ademais de reuni-los requisitos xerais establecidos na base cuarta desta orde:
-Ser licenciado en filoloxía.
-Ter experiencia en traballo de fonética acústica.»
Debe dicir:
«1.-Requisitos dos solicitantes:
Para solicitar unha das bolsas ás que se refire a presente convocatoria é necesario, ademais de reuni-los requisitos xerais establecidos na base cuarta desta orde:
-Ser enxeñeiro de telecomunicacións .
-Coñecemento da lingua galega a nivel de perfeccionamento.
-Ter experiencia en tratamento do sinal fónico e contrucción de sintetizadores.
Para optar á outra bolsa de colaboración neste proxecto, requírese:
-Ser licenciado en filoloxía.
-Coñecemento da lingua galega a nivel de perfeccionamento.
-Ter experiencia en traballos de fonética acústica.»
624
CORRECCIÓN de erros.-Orde do 13 de novembro de 1996 pola que se establecen as normas para a revisión das condicións económicas aplicables á prestación de asistencia sanitaria concertada polo Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 05/02/1997

Advertidos erros no texto en galego da citada orde publicada no DOG número 231, do martes 26 de novembro de 1996, é necesario face-las seguintes correccións:
Na páxina 10.608, punto 3.5.2. onde di: «-ITRIO intramuscular Y90... 36.820 ptas.», debe dicir: «-ITRIO intraarticular Y90... 36.820 ptas.».
Na páxina 10.610, artigo 4º punto 1., onde di: «Nas autorizacións de uso temporal e tariga aplicable...», debe dicir: «Nas autorización de uso temporais a tarifa aplicable...».
Na páxina 10.611, no punto 2.2., onde di: «... o director provincial remitirá a nota coa dilixencia sen asinar á Intervención Territorial Delegada...»,
debe dicir: «... o director provincial remitirá a nota dilixenciada sen asinar á Intervención Territorial Delegada...».
Na páxina 10.611, punto 2.2, último parágrafo onde di: «Esta resolución acompañada dun exemplar da nota coa dilixencia remitirase á empresa...», debe dicir: «Esta resolución acompañada dun exemplar da nota dilixencia remitirase á empresa...».
790
RESOLUCIÓN do 22 de xaneiro de 1997, da Secretaría Xeral da Consellería de Xustiza, Interior e Relacións Laborais, pola que se emprazan as partes interesadas no recurso contencioso-administrativo 03/0009119/1996, interposto por María Consuelo Mariño Bobillo, María del Carmen Mariño Bobillo e José Manuel Mariño Bobillo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/02/1997

Recibida providencia da sala do contencioso-administrativo do Tribunal Superior de Xustiza de Galicia, pola que se reclama o expediente relativo ó recurso 03/0009119/1996, interposto por María Consuelo Mariño Bobillo, María del Carmen Mariño Bobillo e José Manuel Mariño Bobillo, contra Decreto 327/1996, do 26 de xullo, que declara a urxente ocupación para efectos de expropiación forzosa polo Concello de Forcarei, dos bens e dereitos necesarios para as obras do proxecto de saneamento en Forcarei e outros, apertura da rúa J.
Esta secretaría xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do citado expediente administrativo á referida sala. O que se notifica para xeral coñecemento de tódalas persoas interesadas no procedemento e son emprazadas para que poidan comparecer como parte en autos na sección terceira da referida sala no prazo de nove días.
Santiago de Compostela, 22 de xaneiro de 1997.
José Antonio Álvarez Vidal
Secretario xeral da Consellería de Xustiza, Interior e Relacións Laborais
488
RESOLUCIÓN do 23 de xaneiro de 1997, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo 02-6376/1996, interposto por Construcciones Fontenla, S.A.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/02/1997

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 02-6376/1996 interposto po Construcciones Fontenla, S.A., contra desestimación por silencio do IGVS do escrito de 11-3-1996, para pagamento de xuros de demora no aboamento da certificación nº 3 da obra de construcción de 32 vivendas en Xove-Lugo, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 23 de xaneiro de 1997.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
548
RESOLUCIÓN do 23 de xaneiro de 1997, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 02-6375/1996, interposto por Construcciones Fontenla, S.A.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/02/1997

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 02-6375/1996 interposto por Construcciones Fontenla, S.A., contra desestimación por silencio do IGVS a escrito do 11-3-1996 para pagamento de xuros de demora no aboamento das certificacións 3, 4 e 5 da obra de cubertas e canles no grupo San Paio, polígono de Vite - Santiago de Compostela, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 23 de xaneiro de 1997.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
97-651
RESOLUCIÓN do 21 de xaneiro de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/1724/1996, interposto por Manuel Cerdeira Diniz e outros.
SERVICIO GALEGO DE SAÚDE — III. OUTRAS DISPOSICIÓNS — 07/02/1997

Notificóuselle ó Servicio Galego de Saúde a providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1/1724/1996, interposto por Manuel Cerdeira Diniz, Juan Sampedro Lozano e José M. Montero Novoa contra a Resolución do 24 de outubro de 1996 (DOG nº 219, do 8 de novembro) pola que se convoca concurso oposición para o ingreso na clase de médicos titulares.
En consecuencia, esta dirección xeral acorda, de conformidade co disposto no artigo 64 da Lei regulamentadora da xurisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento e son emprazadas para que poidan comparecer en autos na sección primeira da referida sala no prazo de nove días.
Santiago de Compostela, 21 de xaneiro de 1997.
Valeriano Martínez García
Director xeral de Recursos Humanos
720
RESOLUCIÓN do 21 de xaneiro de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/1578/1996, interposto por Jesús Grande Estévez.
SERVICIO GALEGO DE SAÚDE — III. OUTRAS DISPOSICIÓNS — 07/02/1997

Notificóuselle ó Servicio Galego de Saúde a providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1/1578/1996, interposto por Jesús Grande Estévez contra a Resolución do 24 de outubro de 1996 (DOG nº 219, do 8 de novembro) pola que se convoca concurso oposición para o ingreso na clase de médicos titulares.
En consecuencia, esta dirección xeral acorda, de conformidade co disposto no artigo 64 da Lei regulamentadora da xurisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento e son emprazadas para que poidan comparecer en autos na sección primeira da referida sala no prazo de nove días.
Santiago de Compostela, 21 de xaneiro de 1997.
Valeriano Martínez García
Director xeral de Recursos Humanos
761
RESOLUCIÓN do 16 de xaneiro de 1997, da Secretaría Xeral para o Deporte, pola que se emprazan as partes interesadas no recurso contencioso-administrativo 01/0001727/1996, interposto por Agroman, Empresa constructora, S.A.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/02/1997

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 01/0001727/1996, interposto por Agroman, Empresa Constructora, S.A., sobre o pagamento de xuros de demora no aboamento da certificación de revisión de prezos expedida con data do 22 de novembro de 1990 na obra do complementario das obras de reforma e ampliación do pavillón polideportivo de Carballo (A Coruña), esta secretaría resolveu ordena-la remisión do expediente administrativo ó dito tribunal.
O que se notifica para coñecemento xeral de tódalas persoas interesadas no procedemento e son emprazadas para que poidan comparecer nos autos da Sala do Contencioso-Administrativo do Tribunal
Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-adiministrativa, reformada pola Lei 10/1992, do 30 de abril.
Santiago de Compostela, 16 de xaneiro de 1997.
P.D. (Orde 21-5-1990)
Eduardo Lamas Sánche
Secretario xeral para o Deporte
97-650
ORDE do 17 de xaneiro de 1997 pola que se autoriza o cesamento de actividades no centro privado de educación infantil Santa Cristina, de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/02/1997

Examinado o expediente incoado pola titularidade do centro privado de educación infantil Santa Cristina de Lugo en solicitude de cesamento de actividades no dito centro.
Resultando que o antedito centro privado obtivo, por Orde do 8 de outubro de 1990, a autorización excepcional e transitoria para unha unidade de educación preescolar.
Resultado que o expediente foi tramitado regulamentariamente pola Delegación Provincial de Educación e Ordenación Universitaria de Lugo.
Resultando que a devandita delegación provincial elevou proposta favorable sobre a referida petición, acompañando o preceptivo informe, así mesmo favorable, da Inspección de Educación.
Visto o Decreto 133/1995, do 10 de maio, que regula as autorizacións de cesamento de actividades (DOG do 22), e a Orde do 20 de setembro de 1995 (DOG do 15-12-1995), polo que se desenvolve o antedito decreto.
Considerando que os alumnos do centro non van atopar problemas de escolarización polo que a continuidade do ensino non se prexudica.
Esta consellería,
DISPÓN:
Autorizar, de acordo cos informes emitidos, o cesamento de actividades do centro privado de educación infantil que se relaciona no anexo da presente orde, quedando nulas e sen ningún efecto as disposicións que autorizan o funcionamento legal do devandito centro.
Santiago de Compostela, 17 de xaneiro de 1997.
Celso Currás Fernández
Conselleiro de Educación e Ordenación Universitaria
ANEXO
Provincia de Lugo
Concello: Lugo.
Localidade: Lugo.
Enderezo: rúa Lamas de Prado, 118-4º.
Denominación: Santa Cristina.
Titular: Oliva Valiña Ameijide.
Autorización do cesamento de actividades do centro.
97-709
RESOLUCIÓN do 3 de febreiro de 1997 pola que se convocan tres bolsas de investigación para o Instituto da Lingua Galega.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 11/02/1997

O Instituto da Lingua Galega convoca tres bolsas de investigación para o proxecto da base de datos lexicográfica para un Diccionario da Lingua Galega.
1. Duración.
As bolsas terán unha duración dun ano, con posibilidade de renovación.
2. Dotación económica.
Cada bolsa terá unha dotación de 65.000 ptas. mensuais.
Para atende-lo gasto que supón a bolsa existe crédito suficiente na aplicación 6025 CI 3664200 do orzamento vixente.
3. Requisitos.
Poderán optar á bolsa tódolos membros da UE, maiores de idade, e con plena capacidade para obrar, que reúnan os seguintes requisitos:
a) Seren licenciados universitarios na especialidade de Filoloxía Hispánica, subsección Galego-Portugués ou equivalente.
b) Ter 2 de nota media nos tres últimos anos de carreira ou sobresaliente no grao de licenciatura. A media dos cursos obterase dividindo o total de puntos polo número de convocatorias tendo en conta que o aprobado vale 1 punto; o notable, 2; sobresaliente, 3; e MH, 4.
c) Non ser traballadores por conta propia ou allea, nin recibir remuneración de ningún tipo ou gozar dunha bolsa ou axuda semellante.
4. Solicitudes.
Os solicitantes entregarán na sede do Instituto da Lingua Galega (Praza da Universidade 4, Santiago de Compostela), dentro do prazo de dez días contados a partir da publicación desta convocatoria no Diario Oficial de Galicia, a seguinte documentación:
-Instancia de solicitude dirixida ó director do Instituto da Lingua Galega.
-Titulación universitaria.
-Currículum vitae con indicación dos estudios, actividades e documentación acreditativa de tódolos méritos que se aleguen.
-Declaración xurada de non desempeñar actividade profesional remunerada por conta propia ou allea, nin gozar de bolsas ou axudas equiparables á convocada.
5. Selección dos bolseiros.
A selección dos bolseiros será realizada polo tribunal, que fará unha valoración dos méritos achegados. De consideralo necesario o tribunal poderalles facer unha entrevista ós candidatos preseleccionados.
6. Tribunal.
O tribunal estará composto polo vicerrector de Investigación ou persoa delegada, e polos seguintes membros do ILG: o director, o secretario, un membro do Consello Científico e un bolseiro.
7. Nomeamento.
Os bolseiros serán nomeados polo director do Instituto da Lingua Galega de acordo coa proposta do tribunal. Os bolseiros seleccionados deberán presentarse na sede do Instituto da Lingua Galega dentro dos dez días seguintes ó da notificación da súa selección.
8. Incidencias.
A solicitude de bolsas implica o coñecemento e aceptación das presentes bases.
A condición de bolseiro non dará lugar a relación laboral nin administrativa coa Universidade de Santiago de Compostela.
Santiago de Compostela, 3 de febreiro de 1997.
Darío Villanueva Prieto
Rector da Universidade de Santiago de Compostela
942
CORRECCIÓN de erros.-Orde do 30 de outubro de 1996 pola que se readscriben a postos de traballo desta consellería ós funcionarios de libre designación afectados polas modificacións derivadas do Decreto 346/1996, do 13 de setembro (DOG do 24).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/02/1997

Advertidos erros na devandita orde publicada no DOG nº 220, do 11 de novembro de 1996, cómpre efectua-las seguintes correccións:
Na páxina 10.094:
No apartado 2 Servicios periféricos (Xefaturas de Servicio) debe suprimirse o seguinte:
Delegación Provincial da Coruña:
-Servicio da Unidade Técnica: Raúl Freire Pérez.
Delegación Provincial de Ourense:
-Servidio da Unidade Técnica: David Ortiz de Arce de la Fuente.
708
CORRECCIÓN de erros.-Orde do 25 de novembro de 1996 pola que se autoriza definitivamente a apertura e funcionamento de centros privados de educación secundaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/02/1997

Advertido erro na devandita orde, publicada no DOG número 1 do xoves 2 de xaneiro de 1997, cómpre face-la seguinte corrección:
-Na páxina 11, no anexo, onde di: «Titular: Fernández y Ramil, S.A.», debe dicir: «Titular. Colegio Valle Inclán I, Sociedad Limitada».
97-910
RESOLUCIÓN do 14 de xaneiro de 1997, da Secretaría Xeral da Consellería de Sanidade e Servicios Sociais, pola que se establece o uso da CIE-9-MC, 3ª edición en castelán, para a codificación diagnóstica na Comunidade Autónoma de Galicia.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 11/02/1997

O conxunto mínimo básico de datos (C.M.B.D.) é unha colección de parte dos datos de que dispoñen os establecementos sanitarios con réxime de internamento sobre cada paciente atendido, e que se recollen, no momento da alta do informe clínico e/ou historia correspondente. O informe de alta hospitalaria é o documento básico de información para o paciente hospitalizado e para os profesionais dos distintos niveis asistenciais.
Respecto a utilidade do C.M.B.D., como é ben coñecido, resulta un elemento fundamental na información a nivel asistencial, de xestión do propio hospital, de planificación, epidemiolóxico e de investigación.
Son requisitos imprescindibles para a operabilidade do conxunto mínimo básico de datos a exhaustividade e a normalización dos criterios de codificación, que implican codificación centralizada, persoal especializado con formación homoxénea e a utilización dun sistema de clasificación adecuado.
O conxunto mínimo básico de datos de altas hospitalarias regulase en Galicia por orde da Consellería de Sanidade e Servicios Sociais do 7 de abril de 1993 (DOG nº 77 do 26 de abril).
En consecuencia, e en virtude das facultades que me confiren a disposición derradeira primeira da orde da Consellería de Sanidade e Servicios Sociais do 7 de abril de 1993.
DISPOÑO:
Artigo único.
1.-Tódolos centros sanitarios galegos con réxime de internamento quedan obrigados a utilizar, para a elaboración do conxunto mínimo básico de datos
de altas hospitalarias (C.M.B.D.), a clasificación internacional de enfermidades, 9ª revisión, modificación clínica (CIE-9-MC), na súa terceira edición en castelán, nas altas producidas desde a data do 1 de xaneiro de 1997.
2.-Queda sin efecto a Resolución do 4 de novembro da Dirección Xeral de Organización Sanitaria que establece o uso da CIE-9-MC 2ª edición en castelán para a codificación diagnóstica en Galicia (DOG nº 230 do 29 de novembro).
Santiago de Compostela, 14 de xaneiro de 1997.
Manuel Antonio Silva Romero
Secretario xeral da Consellería de Sanidade
e Servicios Sociais
572
CORRECCIÓN de erros.-Orde do 27 de decembro de 1996 pola que se convocan axudas para o mantemento de centros de atención á primeira infancia dependentes das corporacións locais.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 06/02/1997

Advertido erro na devandita orde, publicada no Diario Oficial de Galicia, nº 12, do 20 de xaneiro de 1997, cómpre face-las seguintes correccións:
Na páxina 580, no artigo 4º.1 a), onde di: «Contía da subvención en función do nº de prazas da gardería», debe dicir: «Contía mensual da subvención en función do nº de prazas ocupadas da gardería».
729
RESOLUCIÓN do 5 de febreiro de 1997 pola que se convocan as segundas xornadas sobre drogas e función policial.
ACADEMIA GALEGA DE SEGURIDADE — III. OUTRAS DISPOSICIÓNS — 28/02/1997

Dentro dos programas de actividades que a Academia Galega de Seguridade ten previsto realizar no ano 1997, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración das segundas xornadas sobre drogas e función policial, que deberán desenvolverse conforme as seguintes bases:
Primeira.-Obxectivos.
As xornadas teñen por obxectivo coñecer en profundidade a problemática da intervención policial no tema do tráfico e consumo de drogas, e analizar métodos de rehabilitación e comportamento de toxicómanos, etc.
Segunda.-Destinatarios.
As xornadas van dirixidas ós membros dos corpos e forzas de seguridade.
Terceira.-Inscrición.
A inscrición dos participantes será totalmente gratuíta.
Cuarta.-Prazas.
O número de prazas que se ofertarán é de 250.
Quinta.-Solicitudes.
1. O persoal que desexe participar nestas xornadas deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 7 de abril de 1997.
3. As instancias deberán enviarse á sede da Academia Galega de Seguridade: rúa de Madrid, 2-4, polígono das Fontiñas, 15703 Santiago de Compostela, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Sexta.-Contido e duración.
As xornadas celebraranse en sesións de mañá e tarde, e nelas abordarase o tema das drogas desde as seguintes perspectivas: sociolóxica, xurídica, política e policial.
Sétima.-Datas.
As xornadas celebraranse durante os días 17 e 18 de abril de 1997.
O horario será en xornada de mañá (9.30 a 14 h) e tarde (16 a 20 h) o día 17, e en sesión de mañá o día 18.
Oitava.-Relación de admitidos.
A relación de admitidos publicarase o día 9 de abril de 1997 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono (981) 56 34 00.
Novena.-Lugar.
Salón de actos da Escola Galega de Administración Pública, sita na rúa de Madrid, 2-4, no polígono das Fontiñas, en Santiago de Compostela.
Décima.-Certificado de participación.
Ó remate das xornadas entregaráselles un certificado de asistencia a aquelas persoas que acrediten a súa participación continuada a estas.
Undécima.-Modificacións.
A Academia Galega de Seguridade poderá modifica-lo desenvolvemento das xornadas para adap
talas ás necesidades da Administración e ás continxencias que poidan xurdir.
Santiago de Compostela, 5 de febreiro de 1997.
Juan José Fariñas-Ferro Rodríguez
Director xeral da Academia Galega de Seguridade
97-1373
ORDE do 5 de febreiro de 1997 pola que se autoriza a inclusión da escola de música de Vedra no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/02/1997

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra parte, o Decreto 346/1996, do 13 de setembro, no seu artigo 1, establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada a solicitude de inclusión no rexistro de escolas de música pola asociación cultural Amigos da Música de Vedra, os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993.
Na súa virtude,
DISPOÑO:
Primeiro.-A escola, da que os datos se sinalan no anexo a esta orde, queda incluída no Rexistro de Escolas de Música.
Segundo.-A escola de música citada no dito anexo queda sometida ó réxime de escolas de música e danza, segundo se establece na Orde do 11 do marzo de 1993 (DOG do 22 de abril de 1993) e ós servicios de inspección correspondentes.
Disposicións derradeiras
Primeira.- Facúltase o director xeral de Centros e Inspección Educativa para dicta-las disposicións necesarias no desenvolvemento desta orde.
Segunda.-A presente orde entrará en vigor ó día seguinte o da súa publicación no Diario Oficial de Galicia.
Santiago de Compostela, 5 de febreiro de 1997.
Celso Currás Fernández
Conselleiro de Educación e Ordenación Universitaria
ANEXO
Provincia da Coruña.
Denominación específica: escola música de Vedra.
Titular: asociación cultural Amigos da Música.
Domicilio: Santa Cruz de Ribadulla.
Localidade: Vedra.
Provincia: A Coruña.
1306
RESOLUCIÓN de delegación de competencias.
CONSELLO CONSULTIVO DE GALICIA — III. OUTRAS DISPOSICIÓNS — 10/02/1997

Ó obxecto de acadar unha adecuada axilización na xestión económica e na tramitación dos expedientes burocráticos que da mesma se derivan, considérase oportuno delegar no secretario xeral, sen mengua da necesaria garantía xurídica, funcións atribuídas regulamentariamente ó presidente, sen esquece-lo debido ós principios que forman a actividade administrativa e que a Constitución recolle no artigo 103.1º.
Na súa virtude, e facendo uso das facultades e de acordo co disposto na Lei 9/1995, do 10 de novembro, de creación do Consello Consultivo de Galicia e o Decreto 287/1996, do 12 de xullo, polo que se aproba o Regulamento de organización e funcionamento do Consello Consultivo de Galicia e o establecido no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e demais disposicións de xeral aplicación,
DISPOÑO:
Delegar no secretario xeral do Consello Consultivo de Galicia a seguinte función de acordo co disposto no artigo 22.3º do mencionado Decreto 287/1996.
Autorización dos gastos e ordenación dos pagamentos con suxeición á normativa aplicable.
Santiago de Compostela, 20 de xaneiro de 1997.
José Antonio García Caridad
Presidente do Consello Consultivo de Galicia
805
ORDE do 23 de xaneiro de 1997 sobre delegación de competencias en órganos periféricos da Consellería de Sanidade e Servicios Sociais.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 10/02/1997

Co fin de acadar unha maior axilización no trámite e resolución dos asuntos atribuídos ó titular da consellería, que beneficia tanto á Administración como ós administrados, sen esquece-lo debido respecto ós principios informadores do procedemento administrativo e sen mingua das garantías xurídicas establecidas, os órganos da Administración utilizan a fórmula da delegación competencial.
Na súa virtude, facendo uso das facultades que me confiren os artigos 38 e 43 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e o artigo 72.4º da Lei 11/1992, do 7 de outubro, de réxime financeiro e presupostario de Galicia, e tendo en conta o disposto no artigo 13 da Lei 30/1992, do 26 de novembro, de réxime xurídico das administracións públicas e do procecemento administrativo común,
DISPOÑO:
Artigo 1º
Delégase nos delegados provinciais da Consellería de Sanidade e Servicios Sociais a tramitación e resolución das acreditacións de cursos de carácter sanitario reguladas na Orde do 18 de xullo de 1991.
Artigo 2º
Modifícase o primeiro parágrafo do artigo 3 da Orde do 18 de xullo de 1991, que queda redactado do seguinte xeito:
«Para solicita-la acreditación dos cursos, dirixiráse instancia ó delegado provincial da Consellería de Sanidade e Servicios Sociais competente, polo menos cún mes de antelación á data fixada para o seu comezo, na que se fará constar:»
Artigo 3º
Modifícase o parágrafo segundo do artigo 4 da Orde do 18 de xullo de 1991, que queda redactado do seguinte xeito:
«Se non se cumprisen os devanditos requisitos procederase, logo dos informes que se estimen necesarios, a revoga-la acreditación provisional».
Disposicións adicionais
Primeira.-A Consellería de Sanidade e Servicios Sociais procederá a remiti-las solicitudes de acreditación para cursos, xa presentadas, que se vaian celebrar a partir do 1 de marzo de 1997, á Delegación Provincial da Consellería de Sanidade e Servicios
Sociais competente, para a súa tramitación e resolución.
Segunda.-As solicitudes de acreditación provisional e definitiva dos cursos de carácter sanitario presentaranse conforme os modelos recollidos nos anexos I e II da presente orde.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 23 de xaneiro de 1997.
José María Hernández Cochón
Conselleiro de Sanidade e Servicios Sociais
952
CORRECCIÓN de erros.-Decreto 15/1997, do 30 de xaneiro, polo que se aproba a bandeira do Concello de Antas de Ulla (Lugo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/02/1997

Advertido erro no devandito decreto, publicado no DOG nº 25, do xoves 6 de febreiro de 1997, cómpre efectua-las oportunas correccións:
-No sumario, na páxina 1.185, na Consellería de Xustiza, Interior e Relacións Laborais, onde di: «Decreto 15/1996, do 30 de xaneiro», debe dicir: «Decreto 15/1997, do 30 de xaneiro».
-Na páxina 1.194, cómpre efectua-la mesma corrección.
97-494
CORRECCIÓN de erros.-Orde do 18 de decembro de 1996 pola que se regulan as axudas á contratación cofinanciadas polo Fondo Social Europeo e a Comunidade Autónoma para o exercicio de 1997.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 06/02/1997

Advertidos erros na citada orde (publicada no DOG nº 2, do 3 de xaneiro de 1997), cómpre efectua-la seguinte corrección:
O modelo de solicitude que figura na páxina 124, como anexo á devandita orde, debe substituírse polo modelo que se xunta.
733
DECRETO 15/1996, do 30 de xaneiro, polo que se aproba a bandeira do Concello de Antas de Ulla (Lugo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 06/02/1997

O Concello de Antas de Ulla (Lugo) considerou conveniente adoptar unha bandeira propia na que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma Galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, no regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e máis no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trinta de xaneiro de mil novecentos noventa e sete,
DISPOÑO:
Artigo único.-Aproba-la bandeira do Concello de Antas de Ulla (Lugo), que quedará organizada do seguinte xeito: de azul, a torre amarela ó centro, e as dúas caldeiras brancas, unha ó batente e a outra á hasta.
Santiago de Compostela, trinta de xaneiro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
769
DECRETO 17/1997, do 30 de xaneiro, polo que se declara a urxente ocupación, para efectos de expropiación forzosa, polo Concello de Carballeda de Valdeorras (Ourense), dos bens e dereitos necesarios para a realización das obras do proxecto de urbanización da rúa Centro Médico en Sobradelo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 06/02/1997

O Concello de Carballeda de Valdeorras (Ourense), en sesión celebrada o día 29 de setembro de 1995, acordou aproba-lo proxecto de urbanización da rúa Centro Médico en Sobradelo e na sesión do día 28 de xuño de 1996, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 9 de xaneiro 1997, nº 226.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque se trata da construcción dunha vía de nova apertura, previsto nas normas subsidiarias municipais, que dará acceso ó centro médico -obra que está sendo executada pola Consellería de Sanidade- e a igrexa parroquial, resultando imprescindible no momento da entrada en funcionamento do centro de saúde, xa que facilitará o acceso de vehículos e ambulancias a el, así como o dos coches fúnebres e vehículos de inválidos á igrexa parroquial de Sobradelo que, nestes momentos non poden acceder en condicións adecuadas, por canto que o acceso se realiza a través de escaleiras e unha rampla de gran pendente, supoñendo todo isto a dotación de servicio viario e infraestructuras (saneamento, iluminación pública, etc.) que constitúen servicios mínimos obrigatorios que teñen que presta-los municipios.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, e por proposta do conselleiro de Xustiza, Interior e Relacións Laborais, e logo da deliberación do Consello da Xunta de Galicia, na súa reunión do día trinta de xaneiro de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Carballeda de Valdeorras (Ourense), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de urbanización da rúa do Centro Médico, en Sobradelo.
Santiago de Compostela, trinta de xaneiro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
771
DECRETO 21/1997, do 30 de xaneiro, polo que se declara a utilidade pública e se dispón a urxente ocupación dos bens e dereitos afectados pola obra da ponte internacional sobre o río Miño en Arbo (clave: N/PO/91.11).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 10/02/1997

Con data do 27 de xaneiro do 1997 o director xeral de Obras Públicas e Transportes por delegación do conselleiro de Política Territorial, Obras Públicas e Vivenda aprobou o proxecto de trazado da obra da ponte internacional sobre o río Miño en Arbo. Clave: N/PO/91.11.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada por contar con financiación da Comunidade Europea (INTERREG II) e terse asinado o Convenio Internacional para a súa construcción.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo da deliberación do Consello da Xunta na súa reunión do día trinta de xaneiro de mil novecentos noventa e sete,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra da ponte internacional sobre o río Miño en Arbo. Clave: N/PO/91.11.
Santiago de Compostela, trinta de xaneiro de mil novecentos noventa sete.
Manuel Fraga Iribarne
Presidente
José Cuíña Crespo
Conselleiro de Política Territorial,
Obras Públicas e Vivenda
727
RESOLUCIÓN do 16 de xaneiro de 1997, da Secretaría Xeral para o Deporte, pola que se emprazan as partes interesadas no recurso contencioso-administrativo 01/0001743/1996, interposto por Agromán, Empresa Constructora, S.A.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 06/02/1997

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 01/0001743/1996, interposto por Agromán, Empresa Constructora, S.A., sobre o pagamento de xuros de demora no pagamento da certificación n.1 do 29-10-1992 do pavillón polideportivo en Narón (A Coruña), esta secretaría resolveu ordena-la remisión do expediente administrativo ó dito tribunal.
O que se notifica para coñecemento xeral de tódalas persoas interesadas no procedemento e son emprazadas para que poidan comparecer nos autos da Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativo, reformada pola Lei 10/1992, do 30 de abril.
Santiago de Compostela, 16 de xaneiro de 1997.
P.D. (Orde 21-5-1990)
Eduardo Lamas Sánchez
Secretario xeral para o Deporte
759